Joh | SkalkSkryf
Archive for the 'Joh' Category
Posted in Joh, tagged betekenis van die lewe, eksistentialisme, Frankl, spanning, toekoms on Julie 15, 2018| 2 Comments »
Het na aanleiding van Louwie se vorige pos weer na Frankl se "Man's search for Meaning" gaan kyk. So gewonner wat hy bedoel met "meaning" en dit blyk dat dit "betekenis" sou wees. Mens soek na betekenis in jou (of die?) lewe. In sy eie woorde stel hy dit gelyk aan "ideale en waardes". Nou dit kan problematies wees. Beide word gekondisioneer deur mens se samelewing, en is hoofsaaklik self-gesentreer. Soos hy een van sy eie ervaringe vertel:
Toe hy gevange geneem is het hy die manuskrip van sy eerste boek by hom gehad en die Nazis het dit gekonfiskeer voor hulle hom in die konsentrasiekamp gegooi het. Hy voel sterk dat sy groot begeerte om die manuskrip oor te skryf 'n belangrike deel bygedra het tot sy oorlewing in die aaklige kampe.
Dus het hy die betekenis / waarde van sy lewe gevind in sy begeerte om die boek oor te skryf en te publiseer.
In 'n anner trant is dit interessant hoe hy sy logotherapy by eksistensialisme aanhaak. Veral sy "eksistensiële frustrasie" maak goeie sin uit: "Existential frustration is in itself neither pathological nor pathogenic. A man's concern, even his despair, over the worthwhileness of life is an existential distress but by no means a mental disease."
Dis nog als innie haak. Maar dan skeur hy weg van eksistensialisme wanner hy eksistensiële frustrasie gelykstel aan 'n spanning tussen waar mens jou nou bevind en waar jy in die toekoms wil of moet wees. "Thus it can be seen that mental health is based on a certain degree of tension, the tension between what one has already achieved, and what one still ought to accomplish, or the gap between what one is and what one should become."
Verder stel hy dit dat hierdie spanning 'n natuurlike deel van menswees is. Ongelukkig maak hy dan 'n logiese fout deur af te lei dat hierdie spanning onontbeerlik is vir geestelike gesondheid OMDAT dit 'n natuurlike deel van menswees is – 'n totaal ongegronde afleiding.
'n Belangrike deel van logotherapy berus dan daarop om hierdie spanning in die kliënt aan te wakker sodat die kliënt bewus kan word van die betekenis van sy / haar lewe, wat 'n doel in die toekoms behels. En dit bring hom weer trug by die "ideale en waardes" wat deur die samelewing voorgeskryf word.
Sy benadering spreek dus nie regtig die eksistensiële frustrasie tussen die samelewing en die individu aan nie.
Maar dan weer, soos Louwie hom aangehaal het:
Foto deur Alex Leon
Posted in Joh, Maanpreek, tagged Droom, illusies, persepsie, Vryheid on April 25, 2018| 2 Comments »
As voëls in 'n net gevang word
Sal net 'n paar ontsnap.
In hierie wêreld van illusie
Vind net 'n paar hulle weg na vryheid.
" Dis nie maklik om verby die illusies wat ons gemoed benewel te sien nie. Maar ons kan tog ons persepsie ontwikkel; ons hoef nie noodwendig te glo wat anner ons vertel nie. Die Boedha het klem daarop gelê dat ons die waarheid vir onsself moet ken.
Soms is ons angstig oor iets en dan vind ons later uit dat dit nie eers belangrik was nie. Verstandelike indrukke kan baie oortuigend voorkom, en by anner tye blyk hulle weer flou. Wanner dít gebeur is dit wys om waar te neem hoe 'n hersenskim die wêreld is.
Daar is niks verkeerd met die wêreld wat so is nie, net soos daar niks verkeerd is met 'n droom wanner ons slaap nie. Maar dis voor die hand liggend dat ons moet weet dat drome drome is, en nie die werklikheid nie."
Flying Birds by Amazing Wallpaperz
Posted in Joh, Maanpreek, tagged chaos, Eenvoud, omstandighede, oorweldig, verannering on April 1, 2018| 2 Comments »
Posted in Joh, Maanpreek on Desember 17, 2017| 1 Comment »
'n Gesonde verstand het die hoogste welstand,
Tevredenheid is die grootste rykdom,
Vertrouenswaardigheid is die beste verwantskap,
Vryheid sonner voorbehoud is die hoogste saligheid.
Dhammapada vers 204
Kommemtaar deur Bhikkhu Munindo:
"Mens kan veronnerstel dat die perfekte verwesenliking van vryheid sonner voorbehoud iewers in die verte lê, maar in die hede kan ons reeds die saad daarvan in ons gemoed plant. Die stand van die wêreld veranner heeltyd: soms vind ons dit wonnerlik, op anner tye weer naar, en meeste tyd iets tussen-in.
Hoe kan ons ons balans behou in 'n onstabiele wêreld?
Deur onsself te orienteer op ware beginsels, die Dharma. 'n Grondige insig in die fundamentele beginsels gee ons rigting. Oorpeinsing van die beginsels voed die saad. Wanner die saad egter tot vrug sal kom is nie in ons beheer nie.